brungylt
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Leppefiskfamilien,Acantholabrus
Brungylt er en fiskeart i leppefiskfamilien. Dette er trolig den mest sjeldne leppefisken som opptrer i norske farvann.
Biologi Brungylten blir rundt 25 centimeter lang. Den er rødbrun med en stor, mørk flekk oppå haleroten og en midt i ryggfinnen. Leveviset er lite kjent, men den lever på sand- eller steinbunn. Som for mange andre leppefisk bygger hannen et reir og vokter eggene hunnene har lagt der til eggene klekker. Utbredelse Brungylten hører egentlig hjemme i Middelhavet og Atlanterhavet utenfor den nordafrikanske kysten, på dyp ned til 100 meter. Utbredelsen i Nord-Europa og Norge lite kjent. Les mer i Store norske leksikon fisk